ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
ജനങ്ങളുടെ ആരോഗ്യം മെച്ചപ്പെടുത്താന് ആധുനിക പരമ്പരാഗ ചികിത്സാ സമ്പ്രദായങ്ങള് യോജിച്ച് പ്രവര്ത്തിക്കണം : കേന്ദ്രമന്ത്രി സര്ബാനന്ദ സോനോവാള്
ആധുനികവും പരമ്പരാഗതവുമായ ചികില്സകള് ഒരുമിച്ച് ലഭ്യമാക്കി ജനങ്ങള്ക്ക് മെച്ചപ്പെട്ട ആരോഗ്യം നല്കുകയാണ് കേന്ദ്രഗവണ്മെന്റിന്റെ ലക്ഷ്യമെന്ന് കേന്ദ്ര ആയുഷ് തുറമുഖ ഷിപ്പിംഗ് & ജലപാത മന്ത്രി ശ്രീ സര്ബാനന്ദ സോനോവാള് പറഞ്ഞു . കോട്ടയം കുറിച്ചിയിലെ ദേശീയ മാനസിക ആരോഗ്യ ഹോമിയോപതി ഗവേഷണ കേന്ദ്രത്തിന്റെ ബിരുദാന്തര ബിരുദ വിദ്യര്ഥികള്ക്കായുളള ഹോസ്റ്റല് കെട്ടിടം ഉത്ഘാടനം ചെയ്യുകയായിരുന്നു അദ്ദേഹം. ലോകോത്തര ചികിത്സ നല്കുന്ന മികവിന്റെ കേന്ദ്രമായി ഈ കേന്ദ്രം സമീപഭാവിയില് മാറുമെന്ന് ശ്രീ സോനോവാള് പറഞ്ഞു. ലോകാരോഗ്യ സംഘടന, ഗുജറാത്തിലെ ജാംനഗറില് പാരമ്പര്യ ചികിത്സാ കേന്ദ്രം സ്ഥാപിച്ചതിലൂടെ നമ്മുടെ പരമ്പരാഗത ചികിത്സാ സമ്പ്രദായതിന് ആഗോളതലത്തില് അംഗീകാരം ലഭിച്ചു. പരമ്പരാഗത വൈദ്യശാസ്ത്ര മേഖലയിലേക്ക് കൂടുതല് യുവാക്കളെ ഇതിലൂടെ ആകര്ഷിക്കാന് സാധിക്കുമെന്നും ശ്രീ സര്ബാനന്ദ സോനോവാള് പറഞ്ഞു.
ശ്രീ കൊടിക്കുന്നില് സുരേഷ് എംപി അധ്യക്ഷനായിരുന്ന ചടങ്ങില് ആയുഷ് മന്ത്രാലയം ജോയിന്റ് സെക്രട്ടറി ശ്രീ ഡി. സെന്തില് പാണ്ഡ്യന്, കേരള ആരോഗ്യ സര്വ്വകലാശാല വൈസ് ചാന്സിലര് പ്രൊഫ. ഡോ. മോഹനന് കുന്നുമല്, ആയുഷ് മന്ത്രാലയം  ഉപദേഷ്ടാവ് ഡോ. സംഗീത എ ദുഗ്ഗല്, സെന്ട്രല് കൗണ്സില് ഫോര് റിസര്ച്ച് ഇന് ഹോമിയോപ്പതി ഡയറക്ടര് ഡോ. സുഭാഷ് കൗശിക് എന്നിവര് സന്നിഹിതരായിരുന്നു.
ND
(
പ്രധാനമന്ത്രിയുടെ ഓഫീസ്
നാഗാലാൻഡിലെ തുൻസാങ്ങിൽ സ്വച്ഛ് ഭാരത് മിഷനു കീഴിൽ നടത്തിയ പ്രവർത്തനങ്ങളെ പ്രധാനമന്ത്രി അഭിനന്ദിച്ചു
നാഗാലാൻഡിലെ തുൻസാങ്ങിൽ സ്വച്ഛ് ഭാരത് മിഷനു കീഴിൽ നടത്തിയ പ്രവർത്തനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
നാഗാലാൻഡ് നിയമസഭാംഗം ശ്രീ ജേക്കബ് ഷിമോമിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
“നല്ലത്! ആരോഗ്യം, സ്ത്രീ ശാക്തീകരണം എന്നിവയുൾപ്പെടെ വിവിധ മേഖലകളിൽ വ്യക്തമായ നേട്ടങ്ങൾക്ക് കാരണമായ ശുചിത്വത്തിന് ഇന്ത്യയിലുടനീളം വലിയ ഊർജ്ജം നാം കണ്ടു."
-ND-
(
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ വെങ്കല മെഡൽ നേടിയ കിരൺ ബാലിയാന് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ ഷോട്ട്പുട്ടിൽ വെങ്കല മെഡൽ നേടിയ കിരൺ ബാലിയനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു;
2022ലെ ഏഷ്യൻ ഗെയിംസിൽ ഇന്ത്യൻ അത്ലറ്റുകൾ തിളങ്ങുന്നത് തുടരുന്നു.
ഷോട്ട്പുട്ട് ഇനത്തിലെ അത്ഭുതകരമായ നേട്ടത്തിനും വെങ്കല മെഡൽ നേടിയതിനും കിരൺ ബാലിയാനെ അഭിനന്ദനങ്ങൾ. അവരുടെ വിജയം രാജ്യത്തെ മുഴുവൻ സന്തോഷിപ്പിച്ചു.
Indian athletes continue to shine at the Asian Games 2022!
— Narendra Modi  September 29, 2023
A big congratulations to the exceptional Kiran Baliyan for her amazing achievement in the Shot Put event and winning the Bronze Medal. Her success has delighted the entire nation. pic.twitter.com/EsNQyRzqRB
പ്രധാനമന്ത്രിയുടെ ഓഫീസ്
ഒറ്റ കൊമ്പുള്ള കാണ്ടാമൃഗങ്ങളുടെ ക്ഷേമത്തിനായുള്ള ശ്രമങ്ങൾക്ക് പ്രധാനമന്ത്രി ടീം അസമിനെ അഭിനന്ദിച്ചു
ഒരു കൊമ്പൻ കാണ്ടാമൃഗത്തിന്റെ ക്ഷേമത്തിനായുള്ള ശ്രമങ്ങൾക്ക് ടീം അസമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒറ്റക്കൊമ്പുള്ള കാണ്ടാമൃഗം ഇന്ത്യയുടെ അഭിമാനമാണെന്നും അതിന്റെ ക്ഷേമത്തിനായി എല്ലാ നടപടികളും സ്വീകരിക്കുമെന്നും അദ്ദേഹം പറഞ്ഞു.
മുഖ്യമന്ത്രി ശ്രീ ഹിമന്ത ബിശ്വ ശർമ്മയുടെ ട്വീറ്റിനുള്ള മറുപടിയായി പ്രധാനമന്ത്രി പറഞ്ഞു:
"ടീം അസമിന്റെ പ്രശംസനീയമായ ശ്രമം. ഒറ്റക്കൊമ്പുള്ള കാണ്ടാമൃഗം ഇന്ത്യയുടെ അഭിമാനമാണ്, അതിന്റെ ക്ഷേമത്തിനായി എല്ലാ നടപടികളും സ്വീകരിക്കും."
(
പ്രധാനമന്ത്രിയുടെ ഓഫീസ്
കേശുഭായ് പട്ടേലിന് പ്രധാനമന്ത്രി പ്രണാമമര്പ്പിച്ചു
അന്തരിച്ച മുന് ഗുജറാത്ത് മുഖ്യമന്ത്രി ശ്രീ. കേശുഭായ് പട്ടേലിന് ഇന്ന് ഗാന്ധിനഗറിലെ അദ്ദേഹത്തിന്റെ വസതിയില് പ്രധാനമന്ത്രി ശ്രീ. നരേന്ദ്ര മോദി പ്രണാമമര്പ്പിച്ചു.
നിതി ആയോഗ്
നിതിആയോഗിന്റെ 7-ാമത് ഗവേണിംഗ് കൗണ്സില് യോഗത്തില് പ്രധാനമന്ത്രി ഓഗസ്റ്റ് ഏഴിന് അദ്ധ്യക്ഷത വഹിക്കും
ഇന്ത്യ സ്വാതന്ത്ര്യത്തിന്റെ 75-ാം വാര്ഷികം ആഘോഷിക്കുന്ന വേളയില്, സഹകരണ ഫെഡറലിസത്തിന്റെ മനോഭാവത്തേടെ സംസ്ഥാനങ്ങള് ''ആത്മനിര്ഭര് ഭാരതത്തിലേക്ക് '' നീങ്ങുകയും അവ ചടുലവും പ്രതിരോധശേഷിയുള്ളതും സ്വാശ്രയത്വമുള്ളതുമാകുന്നുവെന്ന് ഉറപ്പിക്കേണ്ടതിന്റെയും ആവശ്യകത ശക്തമാണ്.
സ്ഥിരവും സുസ്ഥിരവും എല്ലാവരെയും ഉള്ക്കൊള്ളുന്നതുമായ ഇന്ത്യ കെട്ടിപ്പടുക്കുന്നതിനുള്ള നീക്കത്തിനായി നിതി ആയോഗിന്റെ ഏഴാമത് ഗവേണിംഗ് കൗണ്സില് യോഗം 2022 ഓഗസ്റ്റ് 7-ന് ചേരും. ഇത് കേന്ദ്രവും സംസ്ഥാനങ്ങളും/കേന്ദ്രഭരണ പ്രദേശങ്ങളും തമ്മിലുള്ള സഹകരണത്തിന്റെയും സഹകരണത്തിന്റെയും പുതിയ യുഗത്തിലേക്കുള്ള സമന്വയത്തിന് വഴിയൊരുക്കും.
ന്യൂഡല്ഹിയിലെ രാഷ്ട്രപതിഭവന് സാംസ്ക്കാരിക കേന്ദ്രത്തില് നടക്കുന്ന ഗവേണിംഗ് കൗണ്സിലിന്റെ ഏഴാമത് യോഗത്തില് പ്രധാനമന്ത്രി ശ്രീ നരേന്ദ്ര മോദി ആദ്ധ്യക്ഷതവഹിക്കും. മറ്റുപലതിനുമൊപ്പം വിള വൈവിദ്ധ്യവല്ക്കരണം, എണ്ണക്കുരുക്കള്, പയര്വര്ഗ്ഗങ്ങള്, അഗ്രി-കമ്മ്യൂണിറ്റീസ്  എന്നിവയില് സ്വയംപര്യാപ്തത കൈവരിക്കുക; ദേശീയ വിദ്യാഭ്യാസ നയം-സ്കൂള് വിദ്യാഭ്യാസം നടപ്പിലാക്കല്; ദേശീയ വിദ്യാഭ്യാസ നയം-ഉന്നത വിദ്യാഭ്യാസം നടപ്പിലാക്കല്; നഗര ഭരണവും എന്നിവയാണ് യോഗത്തിന്റെ അജണ്ട.
യോഗത്തിനുള്ള ഒരുക്കങ്ങളുടെ ഭാഗമായി, 2022 ജൂണില് ധര്മ്മശാലയില് നടന്ന ചീഫ് സെക്രട്ടറിമാരുടെ ദേശീയ സമ്മേളനം കേന്ദ്രവും സംസ്ഥാനങ്ങളും നടത്തിയ ആറ് മാസത്തെ കഠിനമായ പ്രയത്നത്തിന്റെ പരിസമാപ്തിയായിരുന്നു. പ്രധാനമന്ത്രിയുടെ അദ്ധ്യക്ഷതയില് ചേര്ന്ന സമ്മേളനത്തില് എല്ലാ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ചീഫ് സെക്രട്ടറിമാരും അവര്ക്കൊപ്പം കേന്ദ്ര-സംസ്ഥാന ഗവണ്മെന്റുകളിലെ മുതിര്ന്ന ഉദ്യോഗസ്ഥരും പങ്കെടുത്തു. ഏഴാമത് ഗവേണിംഗ് കൗണ്സില് യോഗം മുകളില് പറഞ്ഞ ഓരോ ആശയങ്ങളിലും ഒരു രൂപരേഖയും ഫലത്തെ അടിസ്ഥാനമാക്കിയുള്ള പ്രവര്ത്തന പദ്ധതിയും അന്തിമമാക്കാനുള്ള ശ്രമമായിരിക്കും നടത്തുക.
2019 ജൂലൈയ്ക്ക് ശേഷം ഗവേണിംഗ് കൗണ്സിലിന്റെ ന്േര്ക്കുനേര് നടക്കുന്ന ആദ്യ യോഗമാണിത്. കോവിഡ്-19 മഹാമാരിയുടെ പശ്ചാത്തലത്തിലും അടുത്ത വര്ഷം ജി20 പ്രസിഡന്റന്സിക്കും ഉച്ചകോടിക്കും ഇന്ത്യ ആതിഥേയത്വം വഹിക്കുന്ന പശ്ചാത്തലത്തിലും നമ്മള് അമൃത് കാലിലേക്ക് പ്രവേശിക്കുന്ന ഈ സമയത്ത് യോഗം വളരെ പ്രധാനമാണ്. ഫെഡറല് സംവിധാനത്തിന് ഇന്ത്യയുടെ പ്രസിഡന്സിയുടെ പ്രാധാന്യത്തെക്കുറിച്ചും ജി-20 വേദിയില് സംസ്ഥാനങ്ങള്ക്ക് അവരുടെ പുരോഗതി ഉയര്ത്തിക്കാട്ടുന്നതില് വഹിക്കാനാകുന്ന പങ്കിനെക്കുറിച്ചും യോഗത്തില് ഊന്നല് നല്കും.
സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും സജീവമായ പങ്കാളിത്തത്തോടെ ദേശീയ മുന്ഗണനകളുടെയും തന്ത്രങ്ങളുടെയും പങ്കിട്ട കാഴ്ചപ്പാട് വികസിപ്പിക്കാന് ചുമതലപ്പെടുത്തിയിരിക്കുന്ന സുപ്രധാന സംവിധാനമാണ് നീതി ആയോഗിന്റെ ഗവേണിംഗ് കൗണ്സില്. ഗവേണിംഗ് കൗണ്സില് ഇന്റര് സെക്ടറല്, ഇന്റര് ഡിപ്പാര്ട്ട്മെന്റല് , ഫെഡറല് വിഷയങ്ങള് ചര്ച്ച ചെയ്യുന്നതിനുള്ള ഒരു വേദിയെയാണ് അവതരിപ്പിക്കുന്നത്. ഇതില് ഇന്ത്യന് പ്രധാനമന്ത്രി; എല്ലാ സംസ്ഥാനങ്ങളുടെയും നിയമസഭകളുള്ള എല്ലാ കേന്ദ്ര ഭരണ പ്രദേശങ്ങളുടെയും മുഖ്യമന്ത്രിമാര്; മറ്റ് കേന്ദ്രഭരണ പ്രദേശങ്ങളിലെ ലെഫ്റ്റനന്റ് ഗവര്ണര്മാര്; എക്സ്-ഓഫീഷ്യോ അംഗങ്ങള്; നിതി ആയോഗ് വൈസ് ചെയര്മാന്; മുഴുവന് സമയ അംഗങ്ങള്, നിതി ആയോഗ്; പ്രത്യേക ക്ഷണിതാക്കളയി കേന്ദ്രമന്ത്രിമാര് എന്നിവരാണ് ഇതില് ഉള്പ്പെടുന്നത്. കേന്ദ്രവും സംസ്ഥാനങ്ങളും തമ്മിലുള്ള ചര്ച്ചകള്ക്കായുള്ള ഏറ്റവും പ്രധാനപ്പെട്ട വേദികളിലൊന്ന് ഇത് പ്രദാനം ചെയ്യുന്നു, മാത്രമല്ല ഗവണ്മെന്റിന്റെ മുഴുവന് സമീപനവും ഉപയോഗിച്ച് യോജിച്ച പ്രവര്ത്തനത്തിനുള്ള പ്രധാന തന്ത്രങ്ങള് തിരിച്ചറിയുകയും ചെയ്യുന്നു.
--ND--
(
പ്രധാനമന്ത്രിയുടെ ഓഫീസ്
ഷാങ്ഹായി സഹകരണ സംഘടന  ഉച്ചകോടിക്കിടെ തുര്ക്കി പ്രസിഡന്റ് റെജപ് തയ്യിപ് എര്ദ്വാനുമായി പ്രധാനമന്ത്രിയുടെ കൂടിക്കാഴ്ച നടത്തി
എസ്.സി.ഒ ഉച്ചകോടിയ്ക്കിീടയില് 2022 സെപ്റ്റംബര് 16ന് ഉസ്ബെക്കിസ്ഥാനിലെ സമര്ഖണ്ഡില് വച്ച് പ്രധാനമന്ത്രി ശ്രീ നരേന്ദ്ര മോദി തുര്ക്കിപ്രസിഡന്റ് റെജപ് തയ്യിപ് എര്ദ്വാനുമായി കൂടിക്കാഴ്ച നടത്തി.
ഇരു നേതാക്കളും ഇന്ത്യ-തുര്ക്കി ബന്ധം അവലോകനം ചെയ്തു. സാമ്പത്തിക ബന്ധങ്ങളില്, പ്രത്യേകിച്ച് ഉഭയകക്ഷി വ്യാപാരത്തില് സമീപ വര്ഷങ്ങളിലെ വര്ദ്ധനവ് ചൂണ്ടിക്കാട്ടികൊണ്ട്, സാമ്പത്തികവും വാണിജ്യപരവുമായ ബന്ധങ്ങള് കൂടുതല് മെച്ചപ്പെടുത്തുന്നതിനുള്ള സാദ്ധ്യതകള് അവര് അംഗീകരിച്ചു.
ഇരു നേതാക്കളും പ്രാദേശികവും ആഗോളവുമായ സംഭവവികാസങ്ങളെക്കുറിച്ചുള്ള കാഴ്ചപ്പാടുകള് കൈമാറി. ഉഭയകക്ഷി പ്രശ്നങ്ങളില് മാത്രമല്ല, മേഖലയുടെ നേട്ടത്തിനും വേണ്ടി സ്ഥിരമായ ബന്ധം തുടരാന് ഇരു നേതാക്കളും സമ്മതിച്ചു.
--ND--
(
പ്രധാനമന്ത്രിയുടെ ഓഫീസ്
മഹാനവമി ദിനത്തിൽ പ്രധാനമന്ത്രി സിദ്ധിധാത്രിമാതാവിനോട് പ്രാർത്ഥിച്ചു
പ്രധാനമന്ത്രി ശ്രീ നരേന്ദ്ര മോദി നവരാത്രി സമയത്ത് മഹാനവമി ദിനത്തിൽ സിദ്ധിധാത്രിമാതാവിനോട് പ്രാർത്ഥിക്കുകയും എല്ലാവർക്കും അനുഗ്രഹം തേടുകയും ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു:
"നവരാത്രിയിലെ മഹാനവമി ദിനത്തിൽ മാ സിദ്ധിധാത്രിമാതാവിനെ ആരാധിക്കുന്നു. അവളുടെ അനുഗ്രഹത്താൽ എല്ലാവർക്കും നേട്ടം കൈവരിക്കട്ടെയെന്ന് ആശംസിക്കുന്നു. മാതാ ഭക്തർക്ക് ഒരു ദേവി സ്തുതി ... https: // t. Co/YYTr3oNm5Y"
(
വാണിജ്യ വ്യവസായ മന്ത്രാലയം
ഇന്ത്യ-ഓസ്ട്രേലിയ വ്യാപാര ഉടമ്പടിയിലൂടെ ഉഭയകക്ഷി വ്യാപാരം 2030-ഓടെ 100 ബില്യൺ ഡോളറായി ഉയരും : ശ്രീ പിയൂഷ് ഗോയൽ
ന്യൂ ഡൽഹി: ഏപ്രിൽ 6 , 2022
ഇന്ത്യ-ഓസ്ട്രേലിയ വ്യാപാര ഉടമ്പടിയിലൂടെ ഉഭയകക്ഷി വ്യാപാരം നിലവിലെ 26-27 ബില്യൺ ഡോളറിൽ നിന്ന് 2030-ഓടെ 100 ബില്യൺ ഡോളറായി ഉയരുമെന്ന് വാണിജ്യ-വ്യവസായ, ഉപഭോക്തൃകാര്യ, ഭക്ഷ്യ-പൊതുവിതരണ, ടെക്സ്റ്റൈൽസ് മന്ത്രി ശ്രീ പിയൂഷ് ഗോയൽ പറഞ്ഞു. ഇന്ത്യ-ഓസ്ട്രേലിയ ഉഭയകക്ഷി വ്യാപാരം അഞ്ച് വർഷത്തിനുള്ളിൽ 50 ബില്യൺ ഡോളറായി ഉയരുമെന്ന മുൻ പ്രതീക്ഷയേക്കാൾ അധികമാണിത്. കരാർ സൃഷ്ടിച്ച ആവേശം ഇരുരാജ്യങ്ങളിലെയും വ്യാപാരമേഖലയിൽ ശുഭാപ്തിവിശ്വാസം വർദ്ധിപ്പിച്ചു. ഇന്ന് മെൽബണിൽ ഓസ്ട്രേലിയൻ വാണിജ്യ, വിനോദസഞ്ചാര, നിക്ഷേപ മന്ത്രി ഡാൻ ടെഹാനോടൊപ്പം മെൽബൺ സർവകലാശാലയിൽ സംഘടിപ്പിച്ച യോഗത്തെ അഭിസംബോധന ചെയ്യവെ അദ്ദേഹം പറഞ്ഞു.
ഇന്ത്യയിൽ നിക്ഷേപം നടത്താൻ ഓസ്ട്രേലിയൻ വ്യവസായികളെ മന്ത്രി ക്ഷണിച്ചു. “ഞങ്ങൾ നിങ്ങൾക്ക് സുതാര്യത വാഗ്ദാനം ചെയ്യുന്നു, വിശ്വാസ്യതയും നിയമവാഴ്ചയും ഞങ്ങൾ നിങ്ങൾക്ക് വാഗ്ദാനം ചെയ്യുന്നു. നാം രണ്ട് ജനാധിപത്യ രാഷ്ട്രങ്ങളാണ്, സ്പോർട്സിനെ സ്നേഹിക്കുന്ന കോമൺവെൽത്ത് അംഗങ്ങളായ രാജ്യങ്ങളുമാണ് ഇന്ത്യയും ഓസ്ട്രേലിയയും, ”അദ്ദേഹം പറഞ്ഞു.
മെൽബൺ ക്രിക്കറ്റ് ഗ്രൗണ്ടിൽ ഇരു രാജ്യങ്ങളിലെയും വ്യവസായ സമൂഹത്തെ മന്ത്രി അഭിസംബോധന ചെയ്തു. ഇരു രാജ്യങ്ങൾക്കും പ്രയോജനപ്രദമായ പരസ്പര പൂരക ഘടകങ്ങൾ ഇന്ത്യയ്ക്കും ഓസ്ട്രേലിയയ്ക്കും ഉണ്ടെന്ന് ശ്രീ ഗോയൽ പറഞ്ഞു. ഇന്ത്യയുടെ വിശാലമായ വിപണിയും ഓസ്ട്രേലിയയുടെ നിക്ഷേപ ശേഷിയും ഇരു രാജ്യങ്ങൾക്കും ഗുണപ്രദമാണ്. ഇന്ത്യ-ഓസ്ട്രേലിയ സാമ്പത്തിക സഹകരണവും വ്യാപാര കരാറും  ഇന്ത്യയിലെ ഏകദേശം 140 കോടി ഉപഭോക്താക്കളുടെ വിശാലമായ വിപണി ഓസ്ട്രേലിയൻ വ്യവസായങ്ങൾക്ക് തുറന്നു നൽകുമെന്ന് അദ്ദേഹം പറഞ്ഞു.
തുണിത്തരങ്ങൾ, ഔഷധങ്ങൾ, അതിഥിസല്ക്കാരം, രത്നങ്ങളും ആഭരണങ്ങളും, ഐടി, സ്റ്റാർട്ടപ്പുകൾ, അക്കൗണ്ടൻസി തുടങ്ങിയ മേഖലകളിൽ ഇരു രാജ്യങ്ങളിലും വൻ തൊഴിലവസരങ്ങൾ സൃഷ്ടിക്കപ്പെടുമെന്നും ശ്രീ ഗോയൽ പറഞ്ഞു.
സേവനമേഖലയിൽ വലിയ വ്യാപാര സാധ്യതയുണ്ടെന്ന് ശ്രീ ഗോയൽ കൂട്ടിച്ചേർത്തു . ഒട്ടുമിക്ക ഇന്ത്യക്കാർക്കും ഉന്നത വിദ്യാഭ്യാസത്തിന് ഓസ്ട്രേലിയ ഇഷ്ടപ്പെട്ട സ്ഥലമാണെങ്കിലും ചില തടസ്സങ്ങൾ നിലനിന്നിരുന്നു. ഓസ്ട്രേലിയയിൽ ഇന്ത്യയുടെ ഐടി മേഖലയുടെ വളർച്ചയ്ക്ക് വിഘാതമായിരുന്ന വലിയ തടസ്സം പരിഹരിക്കുന്നതിന് IndAus ECTA വഴിയൊരുക്കി.
പിന്നീട്, മെൽബണിൽ ഓസ്ട്രേലിയ ഇന്ത്യ ചേംബർ ഓഫ് കൊമേഴ്സ്  സംഘടിപ്പിച്ച ലഞ്ച് വിത്ത് ബിസിനസ് ലീഡേഴ്സ് എന്ന പരിപാടിയിൽ മുഖ്യ പ്രഭാഷണം നടത്തിയ ശ്രീ ഗോയൽ, ബഹു-മേഖലാ സാമ്പത്തിക മൂല്യ ശൃംഖലകളുടെ വ്യാപകമായ വികസനത്തിന് സംഭാവന നൽകുന്ന സുപ്രധാന നാഴികക്കല്ലാണ് IndAus ECTA എന്ന് വിശേഷിപ്പിച്ചു. രണ്ട് സമ്പദ്വ്യവസ്ഥകളിലും ഇത് സാമ്പത്തികമായി ബഹുഗുണീകൃത ഫലങ്ങൾ ഉളവാക്കുമെന്ന് ശ്രീ ഗോയൽ പറഞ്ഞു.
IE/SKY
(Visitor Counter : 139
പ്രധാനമന്ത്രിയുടെ ഓഫീസ്
വിവിധ ആഘോഷ വേളകളില് പ്രധാനമന്ത്രി ജനങ്ങള്ക്ക് ആശംസകള് നേര്ന്നു
വിവിധ ആഘോഷ വേളകളില് പ്രധാനമന്ത്രി ശ്രീ. നരേന്ദ്ര മോദി രാജ്യത്തെമ്പാടുമുള്ള ജനങ്ങള്ക്ക് ആശംസകള് നേര്ന്നു.
“വിവിധ ആഘോഷവേളകളില് രാജ്യത്തെമ്പാടുമുള്ള ജനങ്ങള്ക്ക് ആശംസകള്. ഈ ഉത്സവങ്ങള് രാജ്യത്തെ സാഹോദര്യ മനോഭാവം കൂടുതല് ആഴത്തിലുള്ളതാക്കട്ടെ. അത് സന്തോഷവും നല്ല ആരോഗ്യവും കൊണ്ടുവരട്ടെ. വരും സമയങ്ങളില് കോവിഡ്-19 ഭീഷണിക്കെതിരെ ഒരുമിച്ച് പോരാടാനുള്ള ശക്തി നമുക്ക് ലഭിക്കട്ടെ.
ശുഭോ നബോ ബര്ഷോ, പൊയ്ല ബൈശാഖ് ആശംസകള്. എല്ലാവര്ക്കും ആരോഗ്യവും പുഗോഗതിയുമുള്ള ഒരു വര്ഷം ആശംസിക്കുന്നു.
എല്ലാവര്ക്കും സന്തോകരമായ വിഷു ആശംസിക്കുന്നു! പുതു വര്ഷം പുതിയ പ്രതീക്ഷകളും പുതിയ ഊര്ജ്ജവും പ്രദാനം ചെയ്യുന്നു. വരും വര്ഷം എല്ലാവരുടെയും ജീവിതത്തില് നല്ല ആരോഗ്യവും സൗഖ്യവും കൊണ്ടുവരട്ടെ.
എല്ലാവര്ക്കും പുത്താണ്ടു ആശംസകള്. സന്തോഷവും ആരോഗ്യവും നിറഞ്ഞ ഒരു വര്ഷത്തിനായി പ്രാര്ത്ഥിക്കുന്നു.
ബൊഹാഗ് ബിഹുവിന്റെ പാവന വേളയില് ശുഭാശംസകകള്”, ട്വീറ്റുകളുടെ ഒരു പരമ്പരയില് പ്രധാനമന്ത്രി പറഞ്ഞു.
(
റെയില്വേ മന്ത്രാലയം
രോഗികളുടെ ഐസൊലേഷനു 3.2 ലക്ഷം കിടക്കകളുള്ള സൗകര്യമൊരുക്കാന് ഇന്ത്യന് റെയില്വേ 20000 കോച്ചുകള് നവീകരിക്കുന്നു
കൊവിഡ്19 രോഗികള്ക്ക് ആവശ്യമായ എല്ലാ സൗകര്യങ്ങളോടെയുമാണ് ഐസൊലേഷന് കോച്ചുകള് തയ്യാറാക്കുന്നത്
തുടക്കത്തില് 80000 കിടക്കകളോടെ 5000 കോച്ചുകള് തയ്യാറാക്കും
വിവിധ മേഖലകളിലായാണ് കോച്ചുകള് നവീകരിക്കുക
കൊവിഡ്19 പ്രതിരോധ തയ്യാറെടുപ്പുകളുടെ ഭാഗമായി 20000 കോച്ചുകളില് ക്വാറന്റൈന്, ഐസൊലേഷന് സൗകര്യങ്ങള് ഒരുക്കാന് ഇന്ത്യന് റെയില്വേ തീരുമാനിച്ചു. ഇതിന്റെ ഭാഗമായി സായുധ സേനാ മെഡിക്കല് സര്വീസസ്, വിവിധ റെയില്വേ സോണുകളിലെ മെഡിക്കല് വിഭാഗങ്ങള്, ആയുഷ്മാന് ഭാരത് ആരോഗ്യ മന്ത്രാലയം എന്നിവയുമായി കേന്ദ്ര ഗവണ്മെന്റ് കൂടിയാലോചനകള് നടത്തി. അഞ്ച് റെയില്വേ മേഖലകളിലും ക്വാറന്റൈന്, ഐസൊലേഷന് കോച്ചുകളുടെ മാതൃക തയ്യാറാക്കിക്കഴിഞ്ഞു.
ഈ നവീകരിച്ച 20000 കോച്ചുകളില് 3.2 ലക്ഷം കിടക്കകള് വരെ ഐസൊലേഷന് ആവശ്യങ്ങള്ക്കു വേണ്ടി സജ്ജീകരിക്കാന് കഴിയും. തുടക്കത്തില് ക്വാറന്റൈന്, ഐസൊലേഷന് ആവശ്യങ്ങള്ക്കായി മാറ്റുന്നതിനു 5000 കോച്ചുകളുടെ നവീകരണം തുടങ്ങി. ഈ 5000 കോച്ചുകളില് 80000 കിടക്കകള്ക്കുള്ള സൗകര്യമൊരുക്കാന് കഴിയും. ഒരു കോച്ചില് 16 ഐസോലേഷന് കിടക്കകളാണ് പ്രതീക്ഷിക്കുന്നത്.
ശീതീകരിക്കാത്തതും ഐസിഎഫും സ്ലീപ്പര് കോച്ചുകളുമാണ് ക്വാറന്റൈന്, ഐസൊലേഷന് കോച്ചുകളാക്കി മാറ്റുന്നത്.
കോച്ചിന്റെ വശങ്ങളിലെ കിടക്കയ്ക്കു സമീപമായി ഉറപ്പിച്ചു വയ്ക്കാവുന്ന വിധത്തില് മെഡിക്കല് വിഭാഗം രണ്ടുവീതം ഓക്സിജന് സിലിണ്ടറുകളും സജ്ജീകരിക്കും. എല്ലാ കോച്ചുകളിലെയും നടുഭാഗത്തെ കിടക്ക മാറ്റും.
ക്വാറന്റൈന്, ഐസൊലേഷന് കോച്ചുകളുടെയും ട്രെയിനുകളുടെയും പ്രവര്ത്തനങ്ങളും വിനിയോഗവും സംബന്ധിച്ച് റെയില്വേ ഹെല്ത്ത് സര്വീസസ് ഡയറക്ടര് ജനറല് വിശദമായ നടപടിക്രമം പുറപ്പെടുവിക്കും. ആവശ്യമായ നവീകരണങ്ങള് ഉടന് ആസൂത്രണം ചെയ്യുന്നതിനും ഏറ്റെടുക്കാന് സജ്ജമാകുന്ന തീയതി റെയില്വേ ബോര്ഡിനെ അറിയിക്കാനും എല്ലാ മേഖലാ റെയില്വേകള്ക്കും നിര്ദേശം നല്കിയിട്ടുണ്ട്.
(Visitor Counter : 184
സ്ഥിതിവിവര, പദ്ധതി നിര്വഹണ മന്ത്രാലയം
കേരളത്തിലെ പ്രളയക്കെടുതികളെ തുടര്ന്നുളള പുനരധിവാസ പ്രവര്ത്തനങ്ങള്ക്ക് എം.പി. മാര് സംഭാവന ചെയ്യണമെന്ന് കേന്ദ്ര മന്ത്രി സദാനന്ദ ഗൗഡ
പാര്ലമെന്റ് അംഗങ്ങളുടെ പ്രാദേശിക വികസന  പദ്ധതിയുടെ 21-ാമത് അഖിലേന്ത്യ അവലോകന യോഗം കേന്ദ്ര സ്റ്റാറ്റിസ്റ്റിക്സ്, പദ്ധതി നിര്വ്വഹണ മന്ത്രി ശ്രീ. ഡി.വി സദാനന്ദ ഗൗഡയുടെ അദ്ധ്യക്ഷതയില് ഇന്ന് ന്യൂഡല്ഹിയില് നടന്നു.
ജീവനും, സ്വത്തിനും വ്യാപക നാശനഷ്ടമുണ്ടാക്കിയ പ്രളയത്തെ തുടര്ന്നുള്ള പുനരധിവാസത്തിനായി കേരളത്തിന് പരമാവധി സഹായം നല്കാന് ശ്രീ. സദാനന്ദ ഗൗഡ എം.പി.മാരോട് അഭ്യര്ത്ഥിച്ചു.
നിര്ദ്ദേശിക്കപ്പെട്ട യോഗ്യമായ പ്രവൃത്തികള്ക്ക് എത്രയും വേഗം അനുമതി നല്കാന് അദ്ദേഹം ജില്ലാ ഭരണകൂടത്തോട് ആവശ്യപ്പെട്ടു. പദ്ധതിയുമായി ബന്ധപ്പെട്ട് ഉണ്ടാകുന്ന പരാതികള് വേഗത്തില് തീര്പ്പാക്കണമെന്ന് കേന്ദ്ര മന്ത്രി ആവശ്യപ്പെട്ടു. പദ്ധതി പ്രകാരമുള്ള തുക പരമാവധി വിനിയോഗിച്ച സംസ്ഥാനങ്ങളില് കേരളവും ഉള്പ്പെട്ടും. മഹാരാഷ്ട്ര, തമിഴ്നാട്, എന്നി സംസ്ഥാനങ്ങളും ലക്ഷ്വദീപ്, ആന്ഡമാന് നിക്കോബാര് ദ്വീപുകള് എന്നീ കേന്ദ്ര ഭരണ പ്രദേശങ്ങള് എന്നിവയാണ് ഏറ്റവും കൂടുതല് തുക വിനിയോഗിച്ച പട്ടികയില്പ്പെടുന്നത്.
2014 ഏപ്രിലിന് ശേഷം എം.പി.മാര്  ശുപാര്ശ ചെയ്ത 4,67,144 പ്രവൃത്തികളില് 4,11,612 എണ്ണത്തിന് അനുമതി നല്കിയിട്ടുണ്ട്. ഇക്കൊല്ലം ജൂലൈ 31 വരെയുള്ള കണക്ക് പ്രകാരം 3,84,260 പ്രവൃത്തികളുടെ നിര്മ്മാണം പൂര്ത്തിയാക്കിയിട്ടുണ്ട്. പദ്ധതിയുടെ തുടക്കം മുതല് 2018 ജൂലൈ 31 വരെയുള്ള കണക്ക് പ്രകാരം 47922.75 കോടി രൂപയാണ് പദ്ധതി പ്രകാരം അനുവദിച്ചിട്ടുള്ളത്. 49065.58 കോടി രൂപയാണ് ജില്ല അധികാരികള് അനുമതി നല്കിയിട്ടുള്ളത്. മൊത്തം അനുവദിച്ചതില് 45604.94 കോടി രൂപ ഇതുവരെ വിനിയോഗിച്ചിട്ടുണ്ട്. ഇത് അനുവദിച്ചതിന്റെ 95 ശതമാനത്തിലും അധികമാണ്.
ND MRD - 690
പ്രധാനമന്ത്രിയുടെ ഓഫീസ്
അസമിലെ ഗോൾപാറയിൽ എച്ച്പിസിഎല്ലിന്റെ എൽപിജി ബോട്ടിലിംഗ് പ്ലാന്റ് : പ്രധാനമന്ത്രിയുടെ അഭിനന്ദനം
അസമിലെ ഗോൾപാറയിൽ എച്ച്പിസിഎല്ലിന്റെ എൽപിജി ബോട്ടിലിംഗ് പ്ലാന്റ് രാജ്യത്തിന് സമർപ്പിച്ചതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിക്കുകയും ഇത് അസം, ത്രിപുര, മേഘാലയ എന്നിവിടങ്ങളിലെ ഉപഭോക്താക്കളെ വളരെയധികം സഹായിക്കുമെന്നും പറഞ്ഞു.
കേന്ദ്ര പെട്രോളിയം പ്രകൃതി വാതക സഹമന്ത്രിയുടെ ട്വീറ്റ് ത്രെഡിന് മറുപടിയായി പ്രധാനമന്ത്രി പറഞ്ഞു;
"ഇത് അസം, ത്രിപുര, മേഘാലയ എന്നിവിടങ്ങളിലെ ഉപഭോക്താക്കളെ വളരെയധികം സഹായിക്കും."
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഈ വര്ഷം തന്നെ രാജ്യത്തെ 1.55 ലക്ഷം പോസ്റ്റ് ഓഫീസുകളും ബാങ്കിംഗ് സംവിധാനവുമായി ബന്ധിപ്പിക്കും- കേന്ദ്ര സഹമന്ത്രി മനോജ് സിന്ഹ
ഈ വര്ഷം ഡിസംബര് അവസാനത്തോടെ രാജ്യത്തെ 1.55 ലക്ഷം പോസ്റ്റ് ഓഫീസുകളും ഇന്ത്യ പോസ്റ്റ് പെയ്മെന്റസ് ബാങ്ക് സംവിധാനവുമായി  ബന്ധിപ്പിക്കുമെന്ന് കേന്ദ്ര വാര്ത്താവിനിമയ വകുപ്പ് സഹമന്ത്രി  ശ്രീ. മനോജ് സിന്ഹ അറിയിച്ചു. ഐ.പി.പി.ബിയില് ഇതുവരെ 12 ലക്ഷം അക്കൗണ്ടുകളാണ് തുറന്നിട്ടുള്ളത്. ഈ അക്കൗണ്ടുകളിലാകെ 13 കോടി രൂപയിലധികം നിക്ഷേപമുണ്ട്. ലോക തപാല് ദിനമായ ഇന്ന്  ന്യൂഡല്ഹിയില് വാര്ത്താ സമ്മേളനത്തില് സംസാരിക്കുകയായിരുന്നു അദ്ദേഹം.
വിദേശകാര്യ മന്ത്രാലയവുമായി ചേര്ന്ന് 221 പോസ്റ്റ് ഓഫീസ് പാസ്പോര്ട്ട് സേവാ കേന്ദ്രങ്ങള് തപാല് വകുപ്പ് നടത്തുന്നുണ്ട്. ഇതുവരെ 15 ലക്ഷം പാസ്സ്പോര്ട്ടുകളാണ് ഇതുവഴി അനുവദിച്ചത്. ഇതിനു പുറമേ യുണീക് ഐഡന്റിക്കേഷന് അതോറിറ്റി ഓഫ് ഇന്ത്യയുമായി ചേര്ന്ന് 13,352 ആധാര് എന്റോള്മെന്റ് ആന്റ് അപ്ഡേഷന് സെന്ററുകളും സ്ഥാപിച്ചിട്ടുണ്ട്. ഈ സെന്ററുകള് വഴി ഇതുവരെ 21 ലക്ഷത്തിലധികം ആധാര് എന്റോള്മെന്റുകള് പൂര്ത്തിയാക്കിയിട്ടുണ്ടെന്ന് ശ്രീ. മനോജ് സിന്ഹ പറഞ്ഞു.
തപാല് വകുപ്പിന്റെ ഉല്പ്പന്നങ്ങളും സേവനങ്ങളും പരിചയപ്പെടുത്തുന്ന കോര്പറേറ്റ് ബ്രോഷര് തദവസരത്തില് കേന്ദ്ര സഹമന്ത്രി പുറത്തിറക്കി.
1874 ഒക്ടോബര് 9 ന് യൂണിവേഴ്സല് പോസ്റ്റല് യൂണിയന് നിലവില് വന്നതിന്റെ സ്മരണാര്ത്ഥമാണ് ഈ ദിവസം ലോക തപാല് ദിനമായി ആഘോഷിക്കുന്നത്.
(AM/MRD
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഡിവിഷണല് തപാല് അദാലത്ത്
കൊച്ചി, മാർച്ച് 16, 2021
എറണാകുളം തപാൽ വകുപ്പിന്റെ ഡിവിഷണല് തല തപാല് അദാലത്ത് 2021 മാർച്ച് 25 ന് രാവിലെ 11.30 ന് വീഡിയോ കോൺഫറൻസിങ് വഴി നടത്തും. തപാൽ ഉപഭോക്താക്കളുടെ പരാതികള് അദാലത്തില് ഉന്നയിക്കാം.
പരാതികൾ മുൻകൂട്ടി അയയ്ക്കുകയും, പോസ്റ്റുചെയ്യുന്ന തീയതി, സമയം, അയച്ചയാളുടെയും മേല്വിലാസക്കാരന്റെയും മുഴുവൻ വിലാസം, eMO/VP/രജിസ്റ്റർ ചെയ്ത അല്ലെങ്കിൽ ഇൻഷ്വർ ചെയ്ത/സ്പീഡ്പോസ്റ് എന്നിവയുടെ രജിസ്ട്രേഷൻ രസീത് നമ്പർ, ബുക്കിംഗ് തീയതി, ബുക്ക് ചെയ്ത ഓഫീസ് തുടങ്ങിയ വിവരങ്ങളും കൃത്യമായി രേഖപ്പെടുത്തണം.
പരാതി സേവിംഗ്സ് സ്കീമുകൾ അല്ലെങ്കിൽ പോസ്റ്റൽ ലൈഫ് ഇൻഷുറൻസ് അല്ലെങ്കിൽ റൂറൽ പോസ്റ്റൽ ലൈഫ് ഇൻഷുറൻസ് എന്നിവയെക്കുറിച്ചാണെങ്കിൽ, പരാതിക്കാരന്റെ അക്കൗണ്ട് നമ്പർ, പേര്, നിക്ഷേപകന്റെ മുഴുവൻ വിലാസം, പോസ്റ്റോഫീസിന്റെ പേര്, തപാൽ വകുപ്പിന്റെ ഏതെങ്കിലും റഫറൻസ് , അവയും ഉൾപ്പെടുത്തണം.
ഇതിനു മുൻപ് തപാൽ അദാലത്തുകളിൽ പരിഗണിച്ച പരാതികൾ വീണ്ടും പരിഗണിക്കുന്നതല്ല.
അദാലത്തില് പങ്കെടുക്കാന് ആഗ്രഹിക്കുന്നവര് പരാതികള് sspekmdn.keralapost[at]gmail[dot]com എന്ന ഇ-മെയില് വിലാസത്തിലോ ”Senior Superintendent of Post Offices, Ernakulam Division, Kochi-682 011' എന്ന തപാല് വിലാസത്തിലോ അയക്കേണ്ടതാണ്. പരാതികള് അയക്കുന്ന കവറിന് മുകളിൽ 'ഡാക് അദാലത്ത്' എന്ന് രേഖപ്പെടുത്തേണ്ടതാണ്.
പരാതിക്കാരന്റെ മൊബൈല് നമ്പരും ഇ-മെയില് വിലാസവും വ്യക്തമായി രേഖപ്പെടുത്തണം.
(പരാതികള് അയക്കാനുള്ള അവസാന തീയതി 2021 മാർച്ച് 22.
RRTN/SKY
പ്രത്യേക സേവനങ്ങളും ഫീച്ചറുകളും
നാഷണൽ എം.എസ് .എം .ഇ അവാർഡുകൾ, 2022 നായി അപേക്ഷകൾ ക്ഷണിച്ചു
(കൊച്ചി , ഏപ്രിൽ 05, 2022
കേന്ദ്ര സർക്കാരിന്റെ എം.എസ്.എം.ഇ മന്ത്രാലയം രാജ്യത്തെ മികച്ച എം.എസ്.എം.ഇകളെ ആദരിക്കുന്നു. ഇതിൻറെ ഭാഗമായി ഡവലപ്ൻറ് കമ്മീഷണർ  യുടെ ഓഫീസ് നാഷണൽ എം.എസ്.എം.ഇ അവാർഡ്സ് 2022 നായി ഓൺലൈൻ അപേക്ഷകൾ ക്ഷണിച്ചു.
ഓൺലൈൻ അപേക്ഷ സമർപ്പിക്കുന്നതിനും വിശദമായ മാർഗ നിർദേശങ്ങൾക്കും താഴെ കൊടുത്തിരിക്കുന്ന ലിങ്ക് സന്ദർശിക്കുക:- https://dashboard.msme.gov.in/na. ഓൺലൈൻ അപേക്ഷ സമർപ്പിക്കുന്നതിനുള്ള അവസാന തീയതി 20 .04 .2022.ആണ് .
ഉത്പാദന ,സേവന മേഖലകളിലുള്ള മികച്ച സംരംഭകർ, വനിത, SC/ST, ഭിന്ന ശേഷിക്കാർ എന്നിവർക്കുള്ള പ്രത്യേക വിഭാഗത്തിലേക്കുമായിട്ടാണ് അപേക്ഷകൾ ക്ഷണിച്ചിരിക്കുന്നത് .വിവിധ വിഭാഗങ്ങളിൽ സമ്മാന അർഹർക്ക് ഒന്നാം സമ്മാനം മൂന്ന് ലക്ഷം രൂപ , രണ്ടാം സമ്മാനം രണ്ടു ലക്ഷം രൂപ , മൂന്നാo സമ്മാനം ഒരു ലക്ഷം രൂപ എന്നിവ കൂടാതെ ട്രോഫിയും സെർട്ടിഫിക്കറ്റും ലഭിക്കുന്നതാണ് .ഒരു സംരംഭത്തിന് ഒന്നിൽ കൂടുതൽ വിഭാഗങ്ങളിൽ അപേക്ഷ സമർപ്പിക്കാം.
ഇത് കൂടാതെ താഴെ പറയുന്ന പ്രത്യേക ആനുകൂല്യങ്ങൾ ലഭിക്കും:
MSME അവാർഡ് ജേതാക്കളുടെ സ്ഥാപനത്തിലെ ജീവനക്കാർക്ക് അവാർഡ് ലഭിച്ച വർഷത്തെ സൂചിപ്പിക്കുന്ന ചിഹ്നകൾ ഉള്ള ലേബലുകൾ, പിന്നുകൾ,ടൈകൾ ,ലോഗോ, ബാഡ്ജുകൾ എന്നിവ ധരിക്കാനുള്ള പ്രത്യേക അവകാശമുമുണ്ടായിരിക്കും. വിജയികൾക്ക് അവരുടെ ലെറ്റർ ഹെഡുകളിലും പരസ്യത്തിലും അവാർഡ് ചിഹ്നകൾ ഉപയോഗിക്കാം. അവാർഡ് തുക ആദായ നികുതി 1961 ലെ സെക്ഷൻ 10 പ്രകാരം ഒഴിവാക്കിയിരിക്കുന്നു.
കൂടുതൽ വിവരങ്ങൾക്കായി MSME - DI , Thrissur ഓഫീസുമായി ബന്ധപെടുക. ശ്രീമതി ആതിര സാധു, അസി. ഡയറക്ടർ , ശ്രീ. ജെതുറാം Mob: 9645623491, ശ്രീ. മാത്യുക്കുട്ടി Mob: 9495849291.
യുവജനകാര്യ, കായിക മന്ത്രാലയം
ടോക്കിയോ ഒളിമ്പിക്സ് 2020 നുള്ള ഇന്ത്യൻ ടീമിന്റെ തയ്യാറെടുപ്പ്/പങ്കാളിത്തം എന്നിവ അവലോകനം ചെയ്യുന്നതിനായുള്ള ഉന്നതതല സമിതി യോഗത്തിൽ ശ്രീ അനുരാഗ് ഠാക്കൂർ അധ്യക്ഷത വഹിച്ചു
(ന്യൂഡൽഹി, ജൂലൈ 12, 2021
ടോക്കിയോ ഒളിമ്പിക്സ് 2020 നുള്ള ഇന്ത്യൻ ടീമിന്റെ തയ്യാറെടുപ്പ്/പങ്കാളിത്തം എന്നിവ അവലോകനം ചെയ്യുന്നതിനായി ഇന്ന് ന്യൂഡൽഹിയിൽ നടന്ന ഉന്നതതല സമിതിയുടെ ഏഴാമത് യോഗത്തിൽ കേന്ദ്ര യുവജനകാര്യ-കായിക മന്ത്രി ശ്രീ അനുരാഗ് ഠാക്കൂർ അധ്യക്ഷത വഹിച്ചു. യുവജനകാര്യ-കായിക സഹമന്ത്രി ശ്രീ നിഷിത് പ്രമാണികും യോഗത്തിൽ സന്നിഹിതനായിരുന്നു.
ലോകോത്തര പരിശീലനവും ടോക്കിയോ ഒളിമ്പിക്സിന് തിരഞ്ഞെടുത്ത കളിക്കാർക്കുള്ള സൗകര്യങ്ങളും ഉൾപ്പെടെ വിവിധ വിഷയങ്ങൾ ഈ യോഗത്തിൽ ചർച്ച ചെയ്തു.
#Cheer4India കാമ്പയിന്റെ പുരോഗതിയെക്കുറിച്ചും യോഗം ചർച്ച ചെയ്തു. കൂടാതെ, ടോക്കിയോ ഒളിമ്പിക്സിൽ പങ്കെടുക്കുന്ന കായികതാരങ്ങളെ പ്രചോദിപ്പിക്കുന്നത് ലക്ഷ്യമിട്ടുകൊണ്ട് ജൂലൈ 13 ന് വൈകുന്നേരം 5.00-ന് പ്രധാനമന്ത്രി ശ്രീ നരേന്ദ്ര മോദി, കായികതാരങ്ങളുമായി സംവദിക്കുന്നതുമായി ബന്ധപ്പെട്ട തയ്യാറെടുപ്പുകളെക്കുറിച്ചും ശ്രീ അനുരാഗ് സിംഗ് ഠാക്കൂർ ഉദ്യോഗസ്ഥരുമായി ചർച്ച നടത്തി. ദൂരദർശനിലും വിവിധ ഗവണ്മെന്റ് സമൂഹ മാധ്യമ പ്ലാറ്റ്ഫോമുകളിലും പരിപാടി തത്സമയം സംപ്രേഷണം ചെയ്യും.
RRTN/SKY
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ദേശീയ ഡിജിറ്റല് വിവരവിനിമയ നയം: അഭിപ്രായങ്ങള് സമര്പ്പിക്കുന്നതിനുള്ള അവസാന തീയതി നീട്ടി
കേന്ദ്ര ടെലികമ്മ്യൂണിക്കേഷന് വകുപ്പ് അടുത്തിടെ പുറത്തിറക്കിയ ദേശീയ ഡിജിറ്റല് വിവരവിനിമയ നയത്തിന്റെ കരടിന്മേല് അഭിപ്രായങ്ങളും നിര്ദ്ദേശങ്ങളും സമര്പ്പിക്കുന്നതിനുള്ള അവസാന തീയതി 2018 മെയ് 25 ആയിരുന്നത് ജൂണ് 01 ആയി ദീര്ഘിപ്പിച്ചു. പൊതുജനങ്ങള്ക്കും ബന്ധപ്പെട്ട മറ്റ് കക്ഷികള്ക്കും മൈഗവണ്മെന്റ് പോര്ട്ടലിലൂടെ അഭിപ്രായങ്ങള് നല്കാം. നിര്ദ്ദേശങ്ങള് നല്കാനുള്ള അവസാന തീയതി നീട്ടിവയ്ക്കണമെന്ന ബന്ധപ്പെട്ട കക്ഷികളുടെ അഭ്യര്ത്ഥന മാനിച്ചാണ് തീരുമാനം. 2018 മെയ് 01ന് പുറത്തിറക്കിയ കരട് നയം https://innovate.mygov.in/draft-ndcp-2018/ എന്ന ലിങ്കില് ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 176.19 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 1,64,522 പേര്
ചികിത്സയിലുള്ളത് 0.38 ശതമാനം പേര്
രോഗമുക്തി നിരക്ക് 98.42 %
കഴിഞ്ഞ 24 മണിക്കൂറിനിടെ 31,377 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,21,89,887 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 15,102 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 76.24 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 11,83,438 പരിശോധനകള്.
(ND MRD
ഖനി മന്ത്രാലയം
അനധികൃത ഖനനം തടയാനുള്ള ശ്രമങ്ങൾ
കേരളത്തിൽ നിന്ന് 23,038 അനധികൃത ഖനന കേസുകൾ; പിഴയിനത്തിൽ 19,136.17 ലക്ഷം രൂപ കണ്ടുകെട്ടി
ന്യൂ ഡൽഹി: ഡിസംബർ 14, 2022
അനധികൃത ഖനനം തടയുന്നതിനുള്ള നിയമനിർമ്മാണത്തിനുള്ള അധികാരം സംസ്ഥാന ഗവൺമെൻറ്റുകളിൽ നിക്ഷിപ്തമാണ്. ഖനികൾ & ധാതുകൾ  നിയമത്തിന്റെ  1957 ലെ സെക്ഷൻ 23  അനധികൃത ഖനനം തടയുന്നതിനുള്ള ചട്ടങ്ങൾ രൂപീകരിക്കാൻ സംസ്ഥാന ഗവൺമെന്റുകളെ അധികാരപ്പെടുത്തുന്നു. കൂടാതെ അനധികൃത ഖനനം തടയുന്നതിനും, ധാതുക്കളുടെ ഗതാഗതവും സംഭരണവും അതുമായി ബന്ധപ്പെട്ട ആവശ്യങ്ങൾക്കും, സംസ്ഥാന ഗവൺമെന്റുകൾക്ക് ഔദ്യോഗിക ഗസറ്റിലൂടെ വിജ്ഞാപനം ചെയ്ത് അത്തരം ചട്ടങ്ങൾ രൂപീകരിക്കാം.
നിയമത്തിലെ സെക്ഷൻ 23  പ്രകാരമുള്ള വ്യവസ്ഥകൾ അനുസരിച്ച്, കേരളമുൾപ്പെടെ 22 സംസ്ഥാന ഗവൺമെന്റുകൾ അനധികൃത ഖനനം തടയുന്നതിന് ചട്ടങ്ങൾ രൂപീകരിച്ചിട്ടുണ്ട്.
ഖനി മന്ത്രാലയത്തിന്റെ കീഴിലുള്ള ഇന്ത്യൻ ബ്യൂറോ ഓഫ് മൈൻസിന് സംസ്ഥാന ഗവൺമെന്റുകൾ നൽകിയ വിവരമനുസരിച്ച്, 2019-20 മുതൽ 2021-22 വരെ കേരളത്തിൽ നിന്ന് 23,038 അനധികൃത ഖനന കേസുകൾ റിപ്പോർട്ട് ചെയ്യപ്പെട്ടിട്ടുണ്ട്. പിഴയിനത്തിൽ 19,136.17 ലക്ഷം രൂപ കണ്ടുകെട്ടി.
കൽക്കരി, ഖനി, പാർലമെന്ററി കാര്യ മന്ത്രി ശ്രീ പ്രഹ്ലാദ് ജോഷി ലോക് സഭയിൽ രേഖാമൂലം നൽകിയ മറുപടിയിലാണ് ഇക്കാര്യം അറിയിച്ചത്.
(Visitor Counter : 52
തൊഴില്, ഉദ്യോഗ മന്ത്രാലയം
ലേബർ ബ്യൂറോയുടെ നൂറാം വാർഷികാചാരണത്തിന്റെ ഭാഗമായി പ്രത്യേക തപാൽ സ്റ്റാമ്പ് കേന്ദ്രമന്ത്രി ശ്രീ സന്തോഷ് കുമാർ ഗാങ്വാർ പുറത്തിറക്കി
ലേബർ ബ്യൂറോയുടെ നൂറാം വാർഷികാചാരണത്തിന്റെ ഭാഗമായി ഇന്ന് നടന്ന ചടങ്ങിൽ തൊഴിൽ മന്ത്രി ശ്രീ സന്തോഷ് കുമാർ ഗാങ്വാർ പ്രത്യേക തപാൽ സ്റ്റാമ്പ് പുറത്തിറക്കി
തപാൽ ഡയറക്ടർ ജനറൽ ശ്രീ വിനീത് പാണ്ടെയും ചടങ്ങിൽ സന്നഹീതനായിരുന്നു.
പ്രധാനമന്ത്രി നരേന്ദ്രമോഡി ആഘോഷങ്ങളുടെ ഭാഗമായി ലേബർ ബ്യൂറോയ്ക്ക് പ്രത്യേക സന്ദേശവും കൈമാറി
തൊഴിൽ, വില എന്നിവയുമായി ബന്ധപ്പെട്ട കൃത്യതയുള്ള സ്ഥിതിവിവരകണക്കുകൾ കഴിഞ്ഞ നൂറു വർഷമായി തയ്യാറാക്കുന്നതിൽ നിസ്തുല സേവനമാണ് ബ്യൂറോ കാഴ്ചവയ്ക്കുന്നതെന്ന് പ്രധാനമന്ത്രി സന്ദേശത്തിൽ അഭിപ്രായപ്പെട്ടു.
മികച്ച നയരൂപീകരണത്തിനും തൊഴിലാളികൾക്കായുള്ള ക്ഷേമപദ്ധതികൾ തയ്യാറാക്കുന്നതിലും തൊഴിൽ, തൊഴിലാളികൾ എന്നിവ സംബന്ധിച്ച കൃത്യതയുള്ള സ്ഥിതിവിവരകണക്കുകൾ അത്യന്താപേക്ഷിതമാണെന്ന് ശ്രീ മോദി ഓർമ്മിപ്പിച്ചു. വിവരങ്ങളുടെ ശേഖരണം, അവലോകനം അടക്കമുള്ള ഘട്ടങ്ങളിൽ അത്യാധുനിക സാങ്കേതികവിദ്യകൾ ഉപയോഗപ്പെടുത്താനും, അതുവഴി തങ്ങളുടെ സേവനം കൂടുതൽ മെച്ചപ്പെടുത്താനും ബ്യൂറോ ശ്രമിക്കുമെന്ന് തനിക്ക് ഉറപ്പുണ്ടെന്നും ശ്രീ. മോദി പ്രതീക്ഷ പ്രകടിപ്പിച്ചു
സദസ്സിനെ അഭിസംബോധന ചെയ്യവേ,
വില, തൊഴിൽ സംബന്ധിയായ കണക്കുകൾ രൂപപ്പെടുത്തുന്നതിനു പുറമെ, കലാകാലങ്ങളിലായി ഭരണകൂടം നിർദേശിക്കുന്ന സർവേകളും പഠനങ്ങളും റിക്കാർഡ് സമയത്തിൽ പൂർത്തീകരിക്കുന്നതിലും ബ്യൂറോയ്ക്ക് വലിയ തോതിലുള്ള അഭിനന്ദനങ്ങൾ ലഭിച്ചിട്ടുണ്ടെന്ന് ശ്രീ ഗാങ്വാർ അഭിപ്രായപ്പെട്ടു.